Lo hège a gésser a punta de dia cada maitin, lo hège demorar dret laguens eth cubèrt de husta e l'escanaue damb un deluvi d'aigua hereda; dempús lo heregaue damb ua tovalhòla coma ua lima, e aquerò lo reviuie; dempús l'enfaishaue amb un linçò mòg, e lo deishaue de nauèth dejós era ahlassada, enquia que sudaue amna e tot, e "es sues plapes auriòles se l'esguitlauen entà dehòra, a trauèrs des pòres", coma didie Tom.